नई दिल्ली (आईएएनएस)। दिल्ली के मुख्यमंत्री अरविंद केजरीवाल और उनकी कैबिनेट के तीन मंत्रियों का लेफ्टिनेंट गवर्नर (एलजी) कार्यालय में विरोध प्रदर्शन जारी है। आज इनके धरने के छह दिन हो गए हैं। खास बात तो यह है कि दिल्ली सीएम सहित इन नेताआें को केंद्र सरकार से कोई प्रतिक्रिया नहीं मिलने से अब आम आदमी पार्टी (आप) कार्यकर्ता बड़े पैमाने पर आंदोलन की तैयारी कर रहे हैं। हाल ही में आम आदमी पार्टी के वरिष्ठ नेताओं ने प्रधान मंत्री के निवास पर रविवार को आंदोलन तेज करने की रणनीति बनाई है।यहां कल पीएम आवास के सामने धरना देने बड़ी संख्या में पार्टी के कार्यकर्ता जुटेंगे।